Aké sú najlepšie lacné horské bicykle?
Nie je možné vybrať jeden alebo viac konkrétnych modelov, pretože pojem „lacný horský bicykel“ môže byť do 500 eur a pre niekoho zasa do 300 eur. Ak však pri výbere pozeráte primárne na cenu, predpokladom je, že ako jazdec nemáte vysoké nároky. Postačí vám oceľový rám, 26´´ kolesá a možno aj ráfikové brzdy. Takýto lacný horský bicykel v uvedenom cenovom rozpätí nájdete veľmi ľahko.
Veľkosť rámu bicykla musíte prispôsobiť vašej postave. Konkrétne ide o telesnú výšku a dĺžku nôh. Veľkosti rámov sú číslované v palcoch alebo písmenami od S po XXL. Vždy vyberajte danú veľkosť rámu aj v kombinácii s priemerom kolies – 26", 27,5", 29".